Markedsandelen af opvarmede tobaksvarer i detailleddet blev beregnet ved at dividere deres årlige salgsvolumen med det samlede salgsvolumen af alle tobaksvarer på EU-plan. Alternative datakilder blev undersøgt for at sikre soliditeten af en sådan beregning.

På grundlag heraf var den første betingelse for en væsentlig ændring i forholdene for opvarmede tobaksvarer opfyldt.

I den særlige Eurobarometerrapport 506 blev der ikke påvist en stigning i udbredelsen af brugen i gruppen af forbrugere under 25 år på mindst fem procentpoint i mindst fem medlemsstater for opvarmede tobaksvarers vedkommende.

For at opfylde den første betingelse for en væsentlig ændring i forholdene er det nødvendigt at fastslå et af følgende to forhold.

Denne rapport indeholder oplysninger om markedsudviklingen, som er relevante for vurderingen af en væsentlig ændring i forholdene for opvarmede tobaksvarer. Opvarmede tobaksvarer er nye kategorier af tobaksvarer, der opvarmes for at frembringe en emission indeholdende nikotin og andre kemikalier, som derefter inhaleres af brugeren eller brugerne, og som afhængigt af deres karakteristika er røgfrie tobaksvarer som defineret i artikel 2, stk. 5 i direktivet eller røgtobak som defineret i artikel 2, stk. 9 i direktivet. Analysen i denne rapport er baseret på data fremsendt i overensstemmelse med artikel 5, stk. 6 i direktivet via EU's fælles indgangsportal (EU-CEG), data indsamlet fra EU's sporbarhedssystem for tobaksvarer, der er oprettet i henhold til artikel 15 i direktivet, og data fra "Euromonitor International Passport Tobacco 2021". Sidstnævnte er et kommercielt datasæt, som Kommissionen har erhvervet fra Euromonitor International. Euromonitor-datasættet omfatter ikke data for LU, MT og CY (der tegner sig for mindre end 0,5 % af EU's befolkning). Ikke desto mindre blev det anvendt som en repræsentativ indikator for salget i EU-27.

I artikel 2, stk. 28, i direktiv 2014/40/EU (herefter "direktivet") defineres en "væsentlig ændring i forholdene" som en stigning i salgsvolumen efter produktkategori på mindst 10 % i mindst fem medlemsstater baseret på salgsdata fremsendt i overensstemmelse med artikel 5, stk. 6, eller en stigning i udbredelsen af brugen af disse produkter i gruppen af forbrugere under 25 år på mindst fem procentpoint i mindst fem medlemsstater for den pågældende produktkategori baseret på den særlige Eurobarometerrapport 385 af maj 2012 eller tilsvarende undersøgelser af forbrugets omfang. I henhold til samme bestemmelse anses en væsentlig ændring i forholdene ikke for at være sket, hvis salgsvolumenet af produktkategorien i detailleddet ikke overstiger 2,5 % af det samlede salg af tobaksvarer på EU-plan. I henhold til artikel 7, stk. 12, og artikel 11, stk. 6, skal Kommissionen i en rapport konstatere en væsentlig ændring i forholdene for en bestemt produktkategori.

Tabel 2 viser salgsvolumenet i EU-27 af opvarmede tobaksvarer i 2020 fra to forskellige, indbyrdes uafhængige datakilder.

Tabel 2: Salgsvolumen af opvarmede tobaksvarer i EU-27, i mio. enheder (2020)

Datakilde Salgsvolumen 2020 EU-CEG 19 717 Euromonitor 20 766

Som det fremgår af tabellen, er det salgsvolumen, som Euromonitor har indberettet, lidt højere end salgsvolumenet ifølge EU-CEG. I overensstemmelse med den forsigtige tilgang, der er valgt i denne rapport, blev det laveste salgsvolumen (dvs. EU-CEG-volumenet) anvendt som tæller ved beregningen af markedsandelen af opvarmede tobaksvarer. Tælleren udtrykker deres årlige markedsvolumen i 2020, der skal sammenlignes med det samlede volumen af tobaksvarer, som blev solgt i EU-27 i 2020 i detailleddet.

2.2.2. Samlet salg af tobaksvarer på EU-plan

Tabel 3 er baseret på data fra Euromonitor. Den viser det samlede salg af tobaksvarer, herunder det samlede salg af cigaretter, cigarer, cigarillos, rulletobak, pibe- og tyggetobak og opvarmede tobaksvarer i 2020.

Tabel 3: Samlede salgsvolumener af tobaksvarer (i 2020)

Cigaretter

(i mio. enheder) Cigarer

(i mio. enheder) Cigarillos

(i mio. enheder) Rulletobak

(i mio. stænger)* Pibe- og tyggetobak* * (justering) Opvarmet tobak

(i mio. stænger) Samlet salg af tobaks-varer (i mio. enhedsækvivalenter) 408 279 1 006 8 459 108 059 3 908 20 766 550 478

* Euromonitor-rapport: Rulletobaksprodukter vejer 75 641,5 ton. Analysen beregner rulletobaksækvivalenten ud fra den betragtning, at 0,7 g svarer til én enhed.

** Da salgsvolumenet af pibe- og tyggetobak ikke kan kvantificeres i enheder på en standardiseret måde, er det samlede salgsvolumen af tobaksvarer blevet justeret i analysen ved at lægge den tilsvarende værdi af markedsandelen for EU-27, der er på 0,71 % i 2020, til (svarende til 550 478 * 0,71 % = 3 908 mio. enhedsækvivalenter).

Kilde: Euromonitor International Passport Tobacco 2021

Fra maj 2019 giver EU's sporbarhedssystem for tobaksvarer medlemsstaterne mulighed for at følge markedsstrømmen for cigaretter og rulletobak. Tabel 4 viser salgsvolumenerne af cigaretter og rulletobak for 2020 beregnet ud fra data baseret på sporbarhedssystemet for tobaksvarer under hensyntagen til to alternative tilgange, der hver især dækker lidt forskellige tidsperioder, hvilket afspejler den tid, det tager for produkter at bevæge sig gennem distributionskæden. Da dataene registreres på producentniveau, går man ud fra en måneds forsinkelse, indtil produktet når ud i detailleddet ("tidsjusterede produktionstal").

Da sporbarhedsdatabasen ikke omfatter pakningsstørrelsen, blev sporbarhedsdataene i analysen krydstjekket med EU-CEG-databasen ved hjælp af den entydige produktidentifikator for at fastslå antallet af cigaretter pr. pakke, som er oplyst for hver tobaksvares identifikator i EU-CEG-rapporten.

Tabel 4: Produktion af cigaretter og rulletobak i 2020

Cigaretter Rulletobak Tidsjusterede produktionstal (i mio. stænger) Ikketidsjusterede produktionstal (i mio. stænger) Tidsjusterede produktionstal (i mio. enhedsækvivalenter) Ikketidsjusterede produktionstal (i mio. enhedsækvivalenter) 436 123 434 164 121 239 122 341

De tidsjusterede produktionstal vedrører perioden december 2019-november 2020.